paragraph_text: mini|200px|Prikaz balroga iz [[Moria|Morije, nazivanog još i Durinova Kletva jer je ubio patuljačkog kralja Durina VI.]] Balrozi pripadaju Maiarima (anđeoskim bićima ili silama) koje je Morgoth zaveo tijekom Prvog doba. Neki su se pomamili za veličinom i sjajem tamnog gospodara dok su drugi za njime krenuli kasnije zbog laži i blistavih poklona. Dok su se nalazili u Međuzemlju, poprimali su fizički oblik koji je bio strašan i moćan. Riječ "balrog" je iz sindarinskog jezika i znači "demon moći", dok to ime na quenijskom, Valarauco (množina Valaraucar), znači "moćan zloduh". Maiari su ubrzo postali nalik na svog gospodara - njihova su srca postala vatrena i bili su ogrnuti tamom. Svuda kuda su se kretali pratio ih je teror. Zna se i da su bili jaki u magiji.